recursal/SuperWikiNEXT-32B huggingface dataset:
**วัดบางโปรง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดบางโปรง ตำบลบางโปรง อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 9 ไร่ 4 ตารางวา มีที่ธรณีสงฆ์ จำนวน 5 แปลง เนื้อที่ 13 ไร่ 3 งาน 20 ตารางวา

ประวัติ
-------

วัดบางโปรงสร้างเมื่อประมาณ พ.ศ. 1912 ก่อนสมัยอยุธยาเพียงเล็กน้อย เดิมบริเวณตั้งวัด ชาวบ้านเรียกว่า *บางปลง* เนื่องจากสมัยที่พระเจ้าอู่ทองเสด็จตรวจราชการผ่านมาบริเวณนี้ ได้เกิดโรคระบาดส่งผลให้มีผู้คนล้มตายเป็นจำนวนมาก จึงใช้สถานที่ตรงนี้เป็นการปลงศพหรือเผาศพ ต่อมาจึงสร้างวัดขึ้น มีชื่อว่า **วัดบางปลง** จนเวลาผ่านเลยไป ชาวบ้านเห็นว่าชื่อ "ปลง" ทำให้นึกถึงแต่การปลงศพ จึงเปลี่ยนชื่อมาเป็น "บางโปรง"

วัดบางโปรงได้รับพระราชทานวิสุงคามสีมาเมื่อวันที่ 15 มกราคม พ.ศ. 2513 เขตวิสุงคามสีมากว้าง 40 เมตร ยาว 80 เมตร ในด้านการศึกษา มีโรงเรียนสอนพระปริยัติธรรมแผนกธรรม เปิดสอนเมื่อ พ.ศ. 2494 และมีศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2525

อาคารเสนาสนะ
------------

อุโบสถกว้าง 10 เมตร ยาว 25 เมตร สร้างแทนหลังเก่าเมื่อ พ.ศ. 2514 มีภาพจิตรกรรมฝาผนังแสดงเรื่องราวพุทธประวัติ ทศชาติชาดก ฎีกาพาหุง เบญจศีล เบญจธรรม ประตูหน้าต่างแกะสลักเป็นภาพพุทธประวัติและพระประจำวัน กุฏิสงฆ์จำนวน 5 หลัง หอสวดมนต์สร้างเมื่อ พ.ศ. 2509 วิหารสร้างเมื่อ พ.ศ. 2499 ฌาปนสถาน หอระฆัง หอปริยัติธรรม ปูชนียวัตถุมีพระพุทธรูป นามว่า *หลวงพ่อกั่ว* หน้าตักกว้าง 58 นิ้ว สูง 73 นิ้ว ปางมารวิชัย เจดีย์ 6 องค์ นอกนี้มีหลวงพ่อโสธรจำลอง หลวงพ่อโตจำลอง หลวงพ่อวัดบ้านแหลมจำลองพระศรีอารีย์และรอยพระพุทธบาทจำลอง

รายนามเจ้าอาวาส
---------------

* พระอาจารย์เพิ่ม
* พระอาจารย์เปลื้อง
* พระอาจารย์ผัน
* พระอาจารย์ฉ่อง
* พระอาจารย์เคลือบ
* พระใบฎีกาเทพ
* พระใบฎีกาไพจิตร
* พระปลัดไปล่ กนฺตวณฺโณ
* พระครูภัทรสมุทรคุณ
* พระอธิการเกษม พุทธิสาโร

อ้างอิง
-------

1. ↑  "วัดบางโปรง". แหล่งศิลปกรรมอันควรอนุรักษ์.
2. ↑  "ประวัติความเป็นมา". องค์การบริหารส่วนตำบลบางโปรง.
3. ↑  "วัดบางโปรง". ศูนย์ข้อมูลกลางทางวัฒนธรรม.
4. ↑  "วัดบางโปรง". กศน.ตำบลบางโปรง.
โรงอุปรากรและบัลเลต์แห่งชาติเบลารุส
**โรงอุปรากรใหญ่และโรงละครบัลเลต์ระดับอาชีพแห่งชาติแห่งสาธารณรัฐเบลารุส** (เบลารุส: Нацыянальны акадэмічны Вялікі тэатр оперы і балета, อังกฤษ: The National Academic Grand Opera and Ballet Theatre of the Republic of Belarus) เป็นโรงอุปากรและโรงละครบัลเลต์ตั้งอยู่ในอำเภอตรินิตีฮิล มินสค์ ประเทศเบลารุส อาคารหลังปัจจุบันเปิดใช้งานในปี 1939 เป็นผลงานออกแบบของ Iosif Langbard และตกแต่งด้วยงานปั้นนูนต่ำผลงานของ Zair Azgur

อาคารได้รับการบูรณะและเปิดให้บริการอีกครั้งในปี 2009 ในการปรับปรุงใหญ่นี้มีการเพิ่มเติมงานประติมากรรมตกแต่งอาคาร มีการขยับเวที และขยายพื้นที่ผู้ชม รวมถึงมีการนำอุปกรณ์แสงและเคลื่อนไหวที่ทันสมัยมาใช้แทนของเดิม คณะที่แสดงบัลเลต์ประจำโรงอุปรากรนี้ยังได้รับการยอมรับเป็นหนึ่งในคณะบัลเลต์ระดับแนวหน้าของโลก

อ้างอิง
-------

1. ↑  Patricia Levy; Michael Spilling (2009): "Opera and ballet are very popular in Belarus, and the state opera and ballet companies perform regularly... The National Academic Ballet Theatre in Minsk is considered one of the foremost ballet companies in the world" Belarus [???], p. 99.
**วัดมหาธาตุแหลมสัก** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลแหลมสัก อำเภออ่าวลึก จังหวัดกระบี่

วัดมหาธาตุแหลมสัก เดิมชื่อ **วัดแหลมสัก** ตั้งวัดเมื่อวันที่ 25 พฤษภาคม พ.ศ. 2530 ได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2540 โดยมีพระอาจารย์เนตร จิรปุญโญ เป็นเจ้าอาวาสรูปแรก แต่เดิมนั้นชาวบ้านแหลมสักไม่มีวัดที่จะประกอบศาสนกิจ จะต้องเดินทางไปยังวัดสถิตโพธาราม จนท่านอาจารย์อาจและท่านอาจารย์คำผาย ธุดงค์มาจากภาคอีสาน ชาวบ้านได้ร่วมใจกันสร้างเพิงที่พักให้ จากนั้นสร้างโรงฉัน ซึ่งได้ใช้ประกอบศาสนกิจ ต่อมาระหว่าง พ.ศ. 2475–2505 พระอาจารย์จันทร์แรม เขมศิริ ได้มาปฏิบัติธรรมและจำพรรษานา่น 7 พรรษา ก่อนจะเดินทางกลับภาคอีสาน ได้ให้พระอาจารย์เนตร จิรปุญโญ และพระอาจารย์สงวนดูแลต่อ ปัจจุบันพระครูปัญญาภินันท์ (พระชูศัก ปัญญาสักโก)

วัดแหลมสักประดิษฐานพระมหาธาตุเจดีย์สีขาวองค์ใหญ่ กว้าง 45 เมตร ยาว 45 เมตร และสูง 40 เมตร เริ่มก่อสร้างในวันวิสาขบูชา 28 พฤษภาคม พ.ศ. 2553

อ้างอิง
-------

1. ↑  "วัดมหาธาตุแหลมสัก". สำนักงานพระพุทธศาสนาแห่งชาติ.
2. ↑  "SBL บันทึกประเทศไทย ฉบับที่ 101 - จังหวัดกระบี่". SBL Magazine.
3. ↑  "วัดมหาธาตุแหลมสัก". องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน).
**วัดบางเขียด** เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลบางเขียด อำเภอสิงหนคร จังหวัดสงขลา มีที่ดินตั้งวัดเนื้อที่ 10 ไร่ อาณาเขตบริเวณวัด กว้าง 120 เมตร ยาว 180 เมตร

วัดบางเขียดตั้งวัดเมื่อ พ.ศ. 2189 ได้รับพระราชทานวิสุงคามสีมาเมื่อ พ.ศ. 2300 ในด้านการศึกษาทางวัดได้จัดซื้อที่ดินชาวบ้านสร้างโรงเรียนประถมศึกษาขึ้น

อาคารเสนาสนะที่สำคัญ ได้แก่ อุโบสถเป็นรูปแบบสถาปัตยกรรมตามแบบพระราชนิยมในรัชกาลที่ 3 โดยดัดแปลงให้เป็นรูปแบบเหมาะสมของท้องถิ่นสงขลา เป็นอุโบสถโถงก่ออิฐถือปูน บริเวณตัวผนังอุโบสถ ทำเป็นซุ้มโค้งทุกช่องเสา หลังคาชั้นเดียว มีบีกนกคลุมแบบพาไลรอบ ไม่มีช่อฟ้าและใบระกา หลังคามุงกระเบื้องดินเผาแบบพื้นบ้าน เชื่อมโครงสร้างหลังคาโดยใช้สลัก ภายในประดิษฐานพระพุทธรูปทับนั่งปางมารวิชัยบนบัลลังก์ผ้าทิพย์ 4 ชั้น เป็นอุโบสถที่ไม่ปรากฏในใบเสมาหรือใบเสมาหลบใน วัดมีมณฑปบัวอยู่บริเวณด้านหน้าทางขวามือของอุโบสถ ก่ออิฐถือปูนคล้ายหอระฆังบนฐานสี่เหลี่ยม ทรงสี่เหลี่ยมย่อมุม ยอดแหลม เจาะช่องประตูจำนวน 4 ช่อง มีซุ้มหน้าบันจำนวน 4 ซุ้ม เป็นที่บรรจุอิฐของอดีตเจ้าอาวาสวัดบางเขียด น่าจะสร้างในสมัยพุทธศตวรรษที่ 25

อ้างอิง
-------

1. ↑  "วัดบางเขียด". ฐานข้อมูลการท่องเที่ยว 5 จังหวัดชายแดนใต้.
2. ↑  "วัดบางเขียด". ระบบภูมิสารสนเทศ แหล่งมรดกทางศิลปวัฒนธรรม.
**แหลก** เป็นซิงเกิลของวงซีซันไฟฟ์ ประพันธ์คำร้องและแต่งทำนองโดย Season Five และเรียบเรียงโดย เพิ่มศักดิ์ พิสิษฐ์สังฆการ เป็นเพลงช้าอารมณ์เศร้าเพลงแรกของ Season Five เพลงนี้ออกจำหน่ายในวันที่ 20 พฤษภาคม พ.ศ. 2556 เพลงนี้ยังถูกรวมในอัลบั้มของ Golden Era ซึ่งวางจำหน่ายในวันที่ 4 ธันวาคม พ.ศ. 2556

เนื้อหาเพลง
-----------

เนื้อหาเพลง เกี่ยวกับเคยชินอยู่ความรักที่สร้างความสุขให­้คุณอยู่เรื่อยมา ความรักที่คุณเชื่อว่ามั่นคงเหมือนกับก้อน­หิน จนไม่คิดถึงวันที่อาจจะแตกสลาย ทั้งที่ความจริงก้อนหินก็อาจกลายเป็นเม็ดท­รายได้ ความรักก็เช่นกันอาจจะแหลกลงในพริบตา โดยที่เราไม่ทันตั้งตัว

สไตล์ดนตรีของเพลง
-----------------

สไตล์ดนตรีของเพลงนั้นเป็นเพลงช้าที่เรียบเรียงโด­ยใช้เครื่องดนตรีน้อยชิ้น มีเปียโนเป็นเครื่องดนตรีหลัก เพิ่มอารมณ์เพลงด้วยอะคูสติกกีต้าร์ซึ่งได­้ มือกีต้าร์ โอ วง Jetset'er เพื่อนร่วมค่ายเป็นผู้เล่นให้ในรูปแบบการเ­ล่นที่ไม่ซ้ำกันตั้งแต่ต้นจนจบเพลง ทั้งการเล่นแบบ Picking เบาไปจนถึงการ Slap solo ที่ช่วยสื่อสารให้อารมณ์ในแต่ละท่อนชัดเจน­ขึ้น ผสมผสานกับเสียงกลองที่มีความเป็นวินเทจ และคงเสน่ห์การร้องประสานเสียงในแบบฉบับขอ­ง Season Five เพิ่มความพิเศษด้วยเทคนิคการร้องไล่แบบ Dynamic ทำให้เสียงประสานเหมือนกับการเล่น Keyboard โดยเสียงร้องหลักเน้นที่การถ่ายทอดอารมณ์ล­ึกซึ้ง จึงทำเพลงนี้มีมิติมากขึ้น

มิวสิกวีดีโอ
------------

มิวสิกวิดีโอนี้ เผยแพร่ครั้งแรกในวันที่ 15 กรกฎาคม พ.ศ. 2556 โดยมีสี่หนุ่มซีซันไฟว์ที่เล่นดนตรีในงานแต่งงาน ประกอบไปด้วย เอก, เจ, เปา, และจั๊ก เป็นเรื่องราวเกี่ยวกับสาวหวาน (รับบทโดย พลอย หอวัง) ที่กำลังอินกับความรักสุดๆต่อเจ้าบ่าวจนลั่นระฆังวิวาห์ท่ามกลางพิธีสุดชื่นมื่น แต่ทุกอย่างก็ต้องแหลกสลายลงไปในพริบตาเมื่อคนรักเก่าของเธอกลับมา

การตอบรับ
---------

เพลง แหลก ได้อันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 กรกฎาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2556) | อันดับสูงสุด |
| --- | --- |
| ซี้ดเอฟเอ็ม ชาร์ตท็อป 20 | 2 |
| อีเอฟเอ็ม ชาร์ต 94 ท็อป แอรเพลย์ | 63 |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 67 |
| โอเคเลิฟ ออนท็อป 20 | 12 |
|

อ้างอิง
-------

1. 1 2  MUsic Video แหลก - Season Five [*ลิงก์เสีย*]
2. ↑  "พลอย" ใจหิน! ทิ้งเจ้าบ่าวกลางงานแต่ง ในเอ็มวีเพลง "แหลก" ซีซันไฟว์[*ลิงก์เสีย*]
3. ↑  97.5 FM SEED CHART TOP 20 วันที่ 14 กรกฎาคม 2556 2shared[*ลิงก์เสีย*]
4. ↑  EFM 94 เพลงฮิต 94 เพลง ประจำวันที่ 3 สิงหาคม 2556
5. ↑
6. ↑  Chart 97.5 FM SEED CHART TOP 20 วันที่ 14 กรกฎาคม 2556 2shared[*ลิงก์เสีย*]
**วัดบางไกรนอก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านวัดไทยเจริญ ตำบลบางขุนกอง อำเภอบางกรวย จังหวัดนนทบุรี มีเนื้อที่ 2 ไร่ 3 งาน ท้องที่แถบนี้เป็นที่รู้จักดีเนื่องจากเป็นสถานที่ซึ่งมีเรื่องราวเกี่ยวข้องกับวรรณคดีเรื่อง *ไกรทอง* โดยมีวัดบางไกรอีกแห่งในท้องที่ คือ วัดบางไกรใน

วัดบางไกรนอกสร้างขึ้นเมื่อ พ.ศ. 2417 ผู้สร้างวัดคือคุณหญิงศรีสุราช (จีบ บุนนาค) ซึ่งเป็นภรรยาพระยาศรีสุราชภักดี (วัน บุนนาค) เปรียญผู้ซึ่งเป็นบุตรสมเด็จเจ้าพระยาบรมมหาประยูรวงศ์ (ดิศ บุนนาค) เดิมวัดนี้มีชื่อว่า **วัดบางนายไกรนอก** หรือ **วัดยี่ไกร** และยังมีอีกชื่อหนึ่งว่า **วัดศรีสุราชบำรุง** ตามราชทินนามของสามีคุณหญิงจีบ แต่ชื่อหลังนี้ประชาชนไม่นิยมเรียกกัน ต่อมาเมื่อคุณหญิงจีบได้วายชนม์ ธิดาคนใหญ่ของคุณหญิงจีบ คือ คุณหญิงราชานุประพันธ์ (พงศ์สุริยัน บุนนาค) ซึ่งเป็นภรรยาพระยาราชานุประพันธ์ (ทุ้ย บุนนาค) เป็นผู้อุปการะตลอดมาจนสิ้นอายุ ต่อจากนั้นบุตรและหลานซึ่งสืบเชื้อสายได้เป็นผู้อุปการะตลอดมาจนถึงปัจจุบันนี้ มีเจ้าอาวาสรูปแรกคือหลวงพ่อคล้อย ปุคฺคโล วัดได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2526

อาคารเสนาสนะได้แก่ อุโบสถ กว้าง 7 เมตร ยาว 21 เมตร วิหาร กว้าง 4 เมตร ยาว 4 เมตร ศาลาการเปรียญ เป็นอาคารไม้ กว้าง 9 เมตร ยาว 15 เมตร และกุฏิสงฆ์ จำนวน 4 หลัง สร้างด้วยไม้ 2 หลัง ครึ่งตึกครึ่งไม้ 2 หลัง

อ้างอิง
-------

1. ↑  สมคิด ทองสิมา, บุญมา ศรีสุรเมธี (2526). *ประวัติวัดทั่วราชอาณาจักร เล่ม 2*. กรมการศาสนา กระทรวงศึกษาธิการ. p. 441–442. `{{cite book}}`: ตรวจสอบค่าวันที่ใน: `|date=` (help)
2. ↑  "ประวัติวัดบางไกรนอก".
**วัดบางแก้วผดุงธรรม** เป็นวัดราษฎร์ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท่ามะเดื่อ อำเภอบางแก้ว จังหวัดพัทลุง มีที่ดินตั้งวัดเนื้อที่ 10 ไร่ 3 งาน 32 ตารางวา ปัจจุบันมีพระครูมงคลวัฒน์ เป็นเจ้าอาวาส

วัดบางแก้วผดุงธรรม หรือชาวบ้านนิยมเรียกสั้น ๆ ว่า **วัดผดุงธรรม** สร้างขึ้นเมื่อ พ.ศ. 2513 โดยมี นายเคล้า อินทรอาสา เป็นตัวแทนของชาวบ้านดําเนินการสร้างวัดขึ้นในที่ดินของตนเอง ได้รับอนุญาตให้สร้างวัด วันที่ 5 เมษายน พ.ศ. 2519 กระทรวงศึกษาธิการประกาศตั้งเป็นวัดเมื่อวันที่ 23 เมษายน พ.ศ. 2520 ได้รับพระราชทานวิสุงคามสีมาเมื่อวันที่ 18 พฤษภาคม พ.ศ. 2525

อาคารเสนาสนะที่สำคัญ ได้แก่ ศาลาการเปรียญ มีพระพุทธโสธร (จำลอง) เป็นพระประธาน ขนาดศาลามีความกว้าง 10 เมตร ยาว 22 เมตร โครงสร้างไม้ สร้างเมื่อ พ.ศ. 2514 กว้าง 14 เมตร ยาว 30 เมตร หอฉันสร้างเมื่อ พ.ศ. 2505 โครงสร้างไม้ กุฎิสงฆ์จํานวน 16 หลัง เป็นอาคารไม้ 14 หลัง ครึ่งตึกครึ่งไม้ 1 หลังและอีก 1 หลัง และมีศาลาที่พักผ่อน 6 หลัง มีเจดีย์พิพิธภัณฑ์หลวงปู่เปลื้อง (อดีตเจ้าอาวาส)

รายนามอดีตเจ้าอาวาส
-------------------

* พระราชธรรมมุนี (เปลื้อง จตฺตาวิโล)
* พระครูวิจิตกิตติคุณ (เปลื้อง ปญฺญวนฺโต)
* พระครูอดิสัยศีลาวัฒน์ (เยี่ยม ปวราสโย)

อ้างอิง
-------

1. ↑  "วัดบางแก้วผดุงธรรม". สำนักงานพระพุทธศาสนาแห่งชาติ.
2. ↑  "วัดบางแก้วผดุงธรรม". ศูนย์ข้อมูลกลางทางวัฒนธรรม.
**เมืองโบราณแสลงโทน** ตั้งอยู่หมู่ที่ 1–7 แสลงโทน ตำบลแสลงโทน อำเภอประโคนชัย จังหวัดบุรีรัมย์ เป็นเมืองที่มีการอาศัยตั้งแต่ยุคก่อนประวัติศาสตร์ตอนปลาย และมีการทิ้งร้างไประยะหนึ่ง จึงมีชุมชนในละแวกใกล้เคียงเข้ามาตั้งถิ่นฐานอยู่อาศัยซ้อนทับชุมชนเมืองโบราณเดิม ต่อมาเมื่อปี พ.ศ. 2478 เริ่มมีการศึกษาจากกรมศิลปากร

เมืองโบราณแสลงโทน ตั้งอยู่ริมทางหลวงแผ่นดินหมายเลข 2445 โดยห่างจากอำเภอเมืองบุรีรัมย์ประมาณ 25 กิโลเมตร

ลักษณะทั่วไป
------------

จากภาพถ่ายทางอากาศและหลักฐาน ทางโบราณคดีที่พบแสดงให้เห็นว่า **เมืองโบราณแสลงโทน** มีการอาศัยมาตั้งแต่สมัยยุคก่อนประวัติศาสตร์ตอนปลาย เป็นเมืองโบราณที่สร้างขึ้นในสมัยทวารวดี อายุราวพุทธศตวรรษที่ 12 – 16 หรือ ประมาณ 2,000 - 1,500 ปี ช่วงนี้จะอาศัยกันอยู่อย่างไม่หนาแน่นนัก มีการขุดคูน้ำหรือคูเมืองละลม เป็นคูเมืองเก่าล้อมรอบชุมชนและกำแพงดินเป็น 3 ชั้น เพื่อใช้ป้องกันภัยศัตรู ผู้รุกราน และเพื่อกักเก็บน้ำและอาหาร ลักษณะของผังเมืองจะเป็นรูปวงรีวางตามแนวตะวันออก ตะวันตก ขนาดสูงของกำแพงดิน 5-7 เมตร มีพื้นที่ในเขตเมืองโบราณโดยประมาณทั้งสิ้น 1.19 ตารางกิโลเมตร และยังพบหลักฐานต่างๆทางโบราณคดี เช่น ใบเสมาในเขตเมืองโบราณแสลงโทน ซึ่งมีอยู่ 3 กลุ่มคือ ภายในกำแพงเมือง 2 กลุ่ม ที่บริเวณศาลเจ้าพ่อแสลงโทน และโคกพระนอนหน้าโรงพักตำรวจ ส่วนอีกกลุ่มอยู่นอกคูเมืองด้านทิศเหนือ ลักษณะใบเสมาทั้ง 3 กลุ่มเป็นหินทรายสีขาวและแดงแบบรูปทรงธรรมชาติ ปักกระจายทั่วบริเวณหนึ่ง โดยไม่กำหนดทิศทางมีทั้งที่ปักคู่และปักเดี่ยว และยังพบหินศิลาแลง หินทรายสีชมพูในบริเวณศาลเจ้าพ่อแสลงโทนและโคกพระนอนหน้าโรงพักตำรวจ เครื่องใช้ เครื่องประดับ เศษภาชนะดินเผา โครงกระดูกมนุษย์ เทวรูปเก่านอกจากนี้ยังพบหลักฐานอื่นที่สำคัญ คือ สระน้ำโบราณรูปสี่เหลี่ยมในเขตวัดแสลงโทน 2 สระ เป็นต้น ใกล้คันดินด้านที่ตั้งโรงพยาบาลส่งเสริมสุขภาพตำบลแสลงโทนในปัจจุบัน มีเนินดินซึ่งมีก้อนหินศิลาแลงกระจัดกระจายแต่ปัจจุบันเป็นที่ตั้งศาลเจ้าพ่อแสลงโทน เรียกว่า ศาลปู่เจ้าหรือกระท่อมเนียะตา เป็นศาลเจ้า ซึ่งเป็นที่เคารพนับถือของชาวแสลงโทนและชาวใกล้เคียง สร้างด้วยไม้ระแนง หลังคามุงกระเบื้องและพื้นเป็นปูนซีเมนต์ และบริเวณเนินดินโรงพักตำรวจชุมชนตำบลแสลงโทนเช่นเดียวกัน สันนิษฐานว่าทั้งสองแห่งน่าจะเป็น ปราสาทแสลงโทนและมีพระพุทธรูปบางไสยาสน์ศิลาทราย ซึ่งเข้าใจว่าบริเวณนี้เคยเป็นศาสนสถานสำคัญประจำชุมชนโบราณ ถูกรื้อหมดสภาพ ทั้งคูน้ำคันดิน (ที่เหลืออยู่ริมทางหลวง) และเนินดินศาลเจ้าพ่อแสลงโทน ได้ประกาศขึ้นทะเบียนโบราณสถานแล้ว

อ้างอิง
-------

1. ↑  กรมศิลปากร. 2532. "แผนที่ทางโบราณคดีจังหวัดบุรีรัมย์". มปท. หน้า 97
2. ↑   วารสารบทความทางวิชาการ คณะโบราณคดี มหาวิทยาลัยศิลปกร
3. ↑   ข้อมูลพิพิธภัณฑ์เมืองนครราชสีมา เข้าถึงออนไลน์ทาง
**วัดคลองโคน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านคลองโคน ตำบลคลองโคน อำเภอเมืองสมุทรสงคราม จังหวัดสมุทรสงคราม มีเนื้อที่ประมาณ 28 ไร่ 67.8 ตารางวา โดยมีพระมหาธนวัฒน์ อาทิจฺจวํโส เป็นเจ้าอาวาส

วัดคลองโคนไม่ทราบว่าผู้ใดเป็นผู้สร้าง แต่เดิมชาวบ้านเรียกว่า **วัดเสาวคนธ์** สร้างขึ้นเมื่อประมาณ พ.ศ. 2374 และได้รับพระราชทานวิสุงคามสีมา เมื่อ พ.ศ. 2509 ที่ตั้งเดิมอยู่ตรงปากแพรกเสาวคนธ์ ทำให้ชื่อวัดว่า "วัดเสาวคนธ์" ต่อมาได้ย้ายวัดออกไปทางปากอ่าวอีก 2 ครั้ง เพราะสถานที่แวดล้อมยังเป็นป่าและค่อนข้างกันดาร ได้เปลี่ยนชื่อวัดมาเป็น "วัดคลองโคน" ตามชื่อตำบล

ภายในวัดมีอาคารเสนาสนะและสิ่งก่อสร้าง ได้แก่ กุฏิพระสงฆ์ จำนวน 10 หลัง ศาลาการเปรียญ 2 ชั้น จำนวน 1 หลัง หอกลอง-หอระฆัง จำนวน 1 หลัง โรงครัว จำนวน 1 หลัง ร้านค้าชุมชนจำนวน 1 แห่ง และศาลาบำเพ็ญกุศล (ฌาปนสถาน) จำนวน 1 หลัง อุโบสถหลังเก่ามีสภาพทรุดโทรมจากภัยทางธรรมชาติ (น้ำท่วม) จึงได้ดำเนินการก่อสร้างอุโบสถหลังใหม่แทนหลังเดิม วัดมีพระพุทธรูปสาวกหล่อด้วยสัมฤทธิ์ ชาวบ้านเรียกว่า *หลวงพ่อปู่*

อ้างอิง
-------

1. ↑  "วัดคลองโคน ตำบลคลองโคน อำเภอเมือง จังหวัดสมุทรสงคราม". *มูลนิธิชัยพัฒนา*.
2. ↑  "จุลสารสรรพสามิตภาคที่ ๗" (PDF).

คอมมอนส์ มีภาพและสื่อเกี่ยวกับ:  
**วัดคลองโคน**
บทความนี้เกี่ยวกับพรรคการเมืองในพม่าก่อนยุคเผด็จการทหาร สำหรับพรรคการเมืองของกองทัพพม่า ดูที่ พรรคโครงการสังคมนิยมพม่า
**พรรคสังคมนิยมพม่า** (Burma Socialist Party) หรือ**พรรคเสรีชน (สังคมนิยม)** (People's Freedom (Socialist) Party) เป็นพรรคการเมืองในพม่า และเป็นพรรคการเมืองที่โดดเด่นในการเมืองพม่าหลัง พ.ศ. 2491 และเป็นพรรคการเมืองหลักในสันนิบาตเสรีชนต่อต้านฟาสซิสต์ พรรคนี้ก่อตั้งเมื่อเดือนกันยายน พ.ศ. 2488 โดยสืบเนื่องมาจากพรรคประชาชนปฏิวัติ พรรคนี้ได้ต่อต้านบทบาทของพรรคคอมมิวนิสต์แห่งพม่าที่เคยโดดเด่นในสันนิบาตมาก่อนหน้านี้ แกนนำหลักของพรรคสังคมนิยมคือ บะส่วย จอเย่ง และคนอื่นๆ อีก 5 คน

เมื่อทะขิ่นเมียะมาถึงย่างกุ้งใน พ.ศ. 2488 เขาได้เป็นหัวหน้าพรรค บะส่วยเป็นเลขาธิการทั่วไป ส่วนจอเย่งเป็นผู้ช่วยเลขาธิการ พรรคนี้ได้จัดตั้งสภาสหภาพการค้าแห่งพม่า ในเดือนพฤศจิกายน พ.ศ. 2488 เพื่อต่อต้านสภาสหภาพแห่งการค้าของพม่าที่งหมดที่จัดตั้งโดยพรรคคอมมิวนิสต์ ต่อมาใน พ.ศ. 2490 ทะขิ่นเมียะถูกฆาตกรรมพร้อมอองซาน โกโกคยี ขึ้นเป็นหัวหน้าพรรคคนใหม่ในเดือนกรกฎาคม พ.ศ. 2490 แต่เขาถูกขอร้องให้ลาออกในปีถัดมา โกโกคยีจึงลาออกจากพรรคและเข้าร่วมกับการต่อสู้ใต้ดิน หลังจากนั้น ตำแหน่งหัวหน้าพรรคถูกยกเลิกไป บะส่วยกับจอเย่งเป็นผู้นำพรรคแทน

ใน พ.ศ. 2491 พรรคเปลี่ยนชื่อใหม่เป็นพรรคสังคมนิยมพม่า ต่อมา ใน พ.ศ. 2492 เปลี่ยนชื่อเป็นสหภาพสังคมนิยม แต่ในปีต่อมาก็กลับไปใช้ชื่อเดิมอีก พรรคได้ออกวารสารชื่อ*วารสารแนวร่วมสังคมนิยมรายสัปดาห์* (The Socialist Front Weekly Journal) ในเดือนธันวาคม พ.ศ. 2493 เกิดความแตกแยกภายในพรรค กลุ่มฝ่ายซ้ายแยกออกไปตั้งพรรคกรรมกรพม่า โดยสมาชิกของพรรคลดลงไปมากจาก 2,000 คน เหลือประมาณ 200 คน พรรคนี้สลายตัวไปใน พ.ศ. 2507

อ้างอิง
-------

1. 1 2 3 4  Win, Kyaw Zaw. *A history of the Burma Socialist Party (1930-1964)*
2. 1 2 3  Rose, Saul. *Socialism in Southern Asia*. London: Oxford University Press, 1959. p. 106
3. ↑  Rose, Saul. *Socialism in Southern Asia*. London: Oxford University Press, 1959. p. 113
**วัดคลองหนึ่ง** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลประชาธิปัตย์ อำเภอธัญบุรี จังหวัดปทุมธานี มีที่ดินตั้งวัด 10 ไร่ 2 งาน 9 ตารางวา

วัดคลองหนึ่งสร้างเมื่อ พ.ศ. 2526 โดยนางแก้ว คงแสงดาว ถวายที่ดินถวายเพื่อสร้างสำนักสงฆ์ ใช้ชื่อว่า **สำนักสงฆ์แก้วนิมิต** ต่อมา พ.ศ. 2531 ได้ขออนุญาตตั้งวัดในชื่อ "วัดคลองหนึ่ง" ชาวบ้านชุมชนละแวกนั้นเรียกว่า **วัดแก้ว** ตามนามของนางแก้ว คงแสงดาว ผู้ก่อตั้งวัด ต่อมาเมื่อเมื่อวันที่ 5 มกราคม พ.ศ. 2535 ทางคณะสงฆ์ได้แต่งตั้งพระครูโอภาสธัญกิจ เป็นเจ้าอาวาส และได้มีผู้มีจิตศรัทธาถวายที่ดินเพิ่มอีกจำนวน 2 ไร่ 2 งาน 9 ตารางวา ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2525

อาคารและเสนาสนะที่สำคัญ ได้แก่ อุโบสถซึ่งภายในประดิษฐานพระประธานนามว่า *หลวงพ่อเล็ก* หน้าตักกว้าง 1 ศอก 9 นิ้ว ปางมารวิชัย เป็นพระพุทธรูปสมัยรัตนโกสินทร์ตอนต้น ศาลาการเปรียญ 2 ชั้น 1 หลัง ศาลาบำเพ็ญกุศล 2 หลัง กุฎิสงฆ์ 2 หลัง และฌาปนสถาน

รายนามเจ้าอาวาส
---------------

* พระปลัด หลุย ฉายา อติภทฺโท เป็นเจ้าสำนักสงฆ์แก้วนิมิต จนถึง พ.ศ. 2534
* พระครูโอภาสธัญกิจ พ.ศ. 2535–2542
* พระวินัยธร ทวี ฉายา จนฺทวํโส พ.ศ. 2543–2547
* พระปลัด สมเกียรติ ปริปุณฺณสีโล พ.ศ. 2548 ถึงปัจจุบัน

อ้างอิง
-------

1. ↑  "วัดคลองหนึ่ง (แก้วนิมิต)". งานพัฒนาและส่งเสริมการท่องเที่ยว เทศบาลนครรังสิต.
2. ↑  "วัดคลองหนึ่ง". ศูนย์ข้อมูลกลางทางวัฒนธรรม.
**พรรคสังคมนิยมมาเลเซีย** (มลายู: *Parti Sosialis Malaysia*) เป็นพรรคการเมืองที่เน้นสังคมนิยมในมาเลเซีย พรรคนี้ก่อตั้งเมื่อ พ.ศ. 2541 แต่ถูกปฏิเสธการจดทะเบียนเป็นพรรคการเมืองโดยรัฐบาลสหพันธรัฐมาเลเซียโดยให้เหตุผลด้านความมั่นคงของชาติ ก่อนจะได้รับอนุญาตให้จดทะเบียนใน พ.ศ. 2551

ประวัติ
-------

พรรคการเมืองแนวสังคมนิยมในมาเลเซียคือพรรคสังคมนิยมประชาชนมาเลเซียได้เปลี่ยนเป็นพรรคประชาชนมาเลเซียใน พ.ศ. 2533 ก่อนจะรวมเข้ากับพรรคยุติธรรมแห่งชาติใน พ.ศ. 2546 ต่อมา ใน พ.ศ. 2534 องค์กรที่ทำงานกับประชาชนระดับล่างทั้งคนยากจนในเมืองและชนบทของมาเลเซียได้ร่วมมือเป็นพันธมิตรกัน และมีแนวคิดจะจัดตั้งพรรคการเมืองใน พ.ศ. 2538 จนกระทั่ง 1 พฤษภาคม พ.ศ. 2541 จึงได้ตกลงตั้งพรรคการเมืองใหม่ชื่อพรรคสังคมนิยมมาเลเซีย

รัฐบาลสหพันธรัฐมาเลเซียปฏิเสธไม่ยอมรับพรรคนี้ โดยกล่าวว่าส่งผลต่อความมั่นคงของชาติ แต่เนื่องจากสิทธิในการจัดตั้งพรรคการเมืองมีระบุในรัฐธรรมนูญ พรรคจึงได้ยื่นคำร้องต่อศาล และเกิดเป็นคดีความนานถึง 10ปี ก่อนจะได้รับอนุญาตให้จดทะเบียนพรรคการเมืองได้เมื่อ 17 มิถุนายน พ.ศ. 2551

อ้างอิง
-------

1. ↑  "PSM allowed to register as political party". Malaysiakini. 17 June 2007. คลังข้อมูลเก่าเก็บจากแหล่งเดิม (fee required)เมื่อ 2012-02-12. สืบค้นเมื่อ 18 June 2008.
2. ↑  "PSM allowed to register as political party". Official Socialist Party of Malaysia website. สืบค้นเมื่อ 20 June 2008.

แหล่งข้อมูลอื่น
---------------

* Official website เก็บถาวร 2016-01-31 ที่ เวย์แบ็กแมชชีน
* Photo gallery
* Red Ink: Socialist Youth blog
**วัดคลองปลัดเปรียง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอบางพลี จังหวัดสมุทรปราการ

กระทรวงศึกษาธิการประกาศตั้งวัดที่ถูกต้องตามกฎหมายเมื่อวันที่ 27 เมษายน พ.ศ. 2526 ขนานนามว่า "วัดคลองปลัดเปรียง" ได้รับพระราชทานวิสุงคามสีมาเมื่อวันที่ 2 มิถุนายน พ.ศ. 2532

วัดคลองปลัดเปรียงเป็นวัดมอญเพียงแห่งเดียวในอำเภอบางพลี แต่เดิมชาวมอญได้เข้ามา จับจองที่ดินทำนาในบริเวณอำเภอบางพลี ก่อนเข้าฤดูฝนก็แจวเรือข้ามฝั่งแม่น้ำเจ้าพระยา ผ่านคลองสำโรง ไปปลูกโรงนา ระหว่างหน้านาก็พักอาศัยจนเก็บเกี่ยวเสร็จจึงกลับพระประแดง ทำบุญสงกรานต์ เข้าพรรษา พอย่างเข้าหน้าฝนก็กลับบางพลี แต่เดิมไม่ได้คิดอยู่อาศัยเป็นการถาวรจึงไม่ได้เน้นสร้างวัดมอญเป็นของตน โดยอาศัยทำบุญที่วัดบางพลีใหญ่ใน แต่ต่อมาจึงได้สร้างวัดขึ้น

ชุมชนมอญมีกิจกรรมทางประเพณีมอญ เช่น การรำผีมอญ เป็นการขอขมาหากกระทำผิด การนับถือและเลี้ยงผีบรรพบุรุษ การสืบทอดศิลปะการตอกลายธงตะขาบที่ใช้สำหรับแห่ในวันสงกรานต์ กลุ่มเครือญาติเชื้อสายมอญที่พระประแดง จังหวัดสมุทรปราการ มาร่วมขบวนแห่ด้วยในทุกวันที่ 14 เมษายน ของทุกปี ตลอดจนถึงการไปมาหาสู่ในช่วงประเพณีพิธีกรรมอื่น ๆ ในรอบปฏิทินของชาวมอญ

อ้างอิง
-------

1. ↑  "วัดคลองปลัดเปรียง". เทศบาลเมืองบางแก้ว.
2. ↑  "สมุทรปราการ - รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2020-01-25. สืบค้นเมื่อ 2021-02-25.
3. ↑  โศจิลักษณ์ กมลศักดาวิกุล. "กระบวนการสร้างและสืบทอดอัตลักษณ์ความเป็นมอญในพื้นที่เมือง: กรณีศึกษา ชุมชนมอญคลองบางนา เขตบางนา กรุงเทพมหานคร".
**ปัญหาการปกคลุมเซต** (อังกฤษ: set covering problem) เป็นปัญหาในทฤษฎีความซับซ้อน วิทยาการคอมพิวเตอร์ และคณิตศาสตร์เชิงการจัด และได้รับการพิสูจน์ว่าเป็นปัญหาเอ็นพีบริบูรณ์ในพ.ศ. 2515

ปัญหาการปกคลุมเซตหมายถึง แบบจำลองทางคณิตศาสตร์ ซึ่งใช้ในการแก้ปัญหาการตัดสินใจ
โดยใช้เมตริกซ์ 0-1 ช่วยในการจำลองสถานการณ์ โดยมีวัตถุประสงค์ให้ตัวแทนที่เลือกมามีความครอบคลุมกลุ่มเป้าหมายทั้งหมด
ซึ่งอาจมีตัวแทนได้มากกว่า 1 เช่น การตั้งศูนย์บริการใหม่ให้มีความครอบคลุมกลุ่มลูกค้า อย่างน้อย 1 แห่ง
กำหนดให้หากศูนย์บริการ j สามารถให้บริการได้ถึงพื้นที่ i ให้มีค่าเท่ากับ 1, หากไม่ใช่ให้มีค่าเท่ากับ 0

ณกร อินทร์พยุง (2548) กล่าวไว้ว่า ในปัญหาการตัดสินใจที่มีเงื่อนไขแบบ Set Covering (SCP)
เราพิจารณาว่าปัญหานั้นมีลักษณะเป็นเมตริกซ์ 0-1 
ที่มีแถว i โดยที่ { i = 1,2,3…,m}
และมีคอลัมน์ j โดยที่ { j = 1,2,3..n}
เรากำหนดให้ X เป็นตัวแปรในการตัดสินใจที่มีค่าแบบไบนารี
Xj = 1 ถ้า คอลัมน์ j (ซึ่งมีค่าใช้จ่าย Cj ) ถูกเลือก
Xj = 0 ในกรณีอื่น ๆ
สมมติว่าเราต้องการแก้ปัญหาการตัดสินใจที่ต้องการคำตอบที่มีค่าน้อยที่สุด (Minimization problem)
เราสามารถเขียนฟังก์ชันวัตถุประสงค์และเงื่อนไขให้อยู่ในรูปสมการทางคณิตศาสตร์ได้ดังนี้

ฟังก์ชันวัตถุประสงค์ (Objective function) :
Min ∑ Cj Xj 

ภายใต้เงื่อนไข (Constraints) :
∑ Aij Xj ≥ 1 

Xj = {0, 1} ; j = 1,2,3…,n

โดยที่ Aij คือ เมตริกซ์ 0,1 ขนาด i x j และ Cj คือ ค่าใช้จ่ายของคอลัมน์ j

อ้างอิง
-------

1. ↑  เก็บถาวร 2009-06-23 ที่ เวย์แบ็กแมชชีน ที่มาแหล่งอ้างอิง อนุญาตให้เผยแพร่ตามสัญญาเอกสารเสรีของกนู
**วัดคลองชวดลากข้าว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 16 บ้านวัดใหม่ ตำบลบางพลีใหญ่ อำเภอบางพลี จังหวัดสมุทรปราการ ที่ดินที่ตั้งวัดมีเนื้อที่ 9 ไร่ โฉนดที่ดินเลขที่ 2057

วัดคลองชวดลากข้าวได้รับอนุญาตให้สร้างเมื่อวันที่ 24 พฤษภาคม พ.ศ. 2521 โดยมีนายสุข สังข์คง เป็นผู้ถวายที่ดินและดำเนินการสร้างวัด กระทรวงศึกษาธิการได้ประกาศตั้งเป็นวัดเมื่อวันที่ 23 พฤศจิกายน พ.ศ. 2525 ได้ชื่อตามท้องที่ตั้งวัด และได้รับพระราชทานวิสุงคามสีมาเมื่อวันที่ 1 พฤศจิกายน พ.ศ. 2533 เขตวิสุงคามสีมากว้าง 30 เมตร ยาว 60 เมตร เจ้าอาวาสนับตั้งแต่เริ่มสร้างวัดขึ้นเมื่อ พ.ศ. 2520 เป็นต้นมา 

พื้นที่วัดเป็นที่ราบลุ่ม แวดล้อมไปด้วยที่เอกชนและคลอง อาคารเสนาสนะในวัดได้แก่ อุโบสถ มีพระประธานนามว่า *หลวงพ่อชนะชัย* หน้าตักกว้าง 3 ศอก 9 นิ้ว สูง 3 เมตร อัญเชิญมาจากจังหวัดสุพรรณบุรี กุฏิสงฆ์ จำนวน 2 หลัง ส่วนมากเป็นอาคารคอนกรีตเสริมเหล็ก ศาลาการเปรียญ กว้าง 12 เมตร ยาว 24 เมตร สร้างเมื่อ พ.ศ. 2521 ศาลากลางน้ำ 1 หลัง และศาลาท่าน้ำ 1 หลัง

อ้างอิง
-------

1. ↑  "วัดคลองชวดลากข้าว". ศูนย์ข้อมูลกลางทางวัฒนธรรม.
2. ↑  "วัดคลองชวดลากข้าว". ศูนย์ข้อมูลกลางทางวัฒนธรรม.
3. ↑  สมคิด ทองสิมา, บุญมา ศรีสุรเมธี (2526). *ประวัติวัดทั่วราชอาณาจักร เล่ม 2*. กรมการศาสนา กระทรวงศึกษาธิการ. p. 742. `{{cite book}}`: ตรวจสอบค่าวันที่ใน: `|date=` (help)
**วัดควรค่าม้า** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่ มีเนื้อที่ 1 ไร่ 94 ตารางวา 

วัดควรค่าม้าตั้งวัดเมื่อ พ.ศ. 2035 เหตุที่ชื่อวัดควรค่าม้าเพราะในอดีด บริเวณส่วนใหญ่ของวัดเป็นพื้นที่ที่ใช้ในการเลี้ยงม้าจำนวนมาก เลี้ยงม้าเป็นพาหนะค้าขาย ต่อมาม้าได้ล้มตายลง ด้วยความอาลัยม้าจึงตัดสินใจอุทิศที่แปลงนี้ให้เป็นวัด สร้างวัดเพื่อระลึกถึงม้า เดิมชื่อ **วัดคุณค่าม้า** ต่อมาก็เพี้ยนเป็นวัดควรค่าม้า วัดได้รับพระราชทานวิสุงคามสีมาเมื่อ พ.ศ. 2405

อาคารเสนาสนะที่สำคัญ ได้แก่ อุโบสถ ศาลาการเปรียญ กุฏิสงฆ์ วิหาร เจดีย์ (พระธาตุ) ย่อมุมไม้สิบสอง ด้านหน้าของเจดีย์ประดิษฐ์สถานเป็นพระพุทธรูปสมัยเชียงแสน ด้านซ้ายประดิษฐ์สถานเป็นพระสิงห์ ด้านขวาประดิษฐ์สถานเป็นพระนาคปรก ด้านหลังประดิษฐ์สถานพระเจ้าทันใจ

รายนามเจ้าอาวาส
---------------

* ครูบาคำ
* ครูบาปัญญา ปัญญาธโร
* พระอธิการวีรธรรม วีรธัมโม พ.ศ. 2496–2506
* พระอธิการทองสุข กลญาโน พ.ศ. 2506–2512
* พระอธิการบุญฤทธิ์ ฐิติโก พ.ศ. 2513–2526
* พระครูวีรุฬธรรมวัฒน์ พ.ศ. 2527–ปัจจุบัน

อ้างอิง
-------

1. ↑  "วัดควรค่าม้า". กระทรวงการท่องเที่ยวและกีฬา.
2. ↑  "วัดควรค่าม้า". สำนักงานพระพุทธศาสนาแห่งชาติ.
3. ↑  "วัดควรค่าม้า ตำบลศรีภูมิ อำเภอเมืองเชียงใหม่".

คอมมอนส์ มีภาพและสื่อเกี่ยวกับ:  
**วัดควรค่าม้า**
**วัดเกาะแก้วสุวรรณาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านซ่อง อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 13 ไร่ 2 งาน 17 ตารางวา ภายหลังได้ซื้อที่ดินเพิ่ม มีที่ดินรวม 22 ไร่ 3 งาน 49 ตารางวา ปัจจุบันมีพระครูวิมลสารคุณ เป็นเจ้าอาวาส

วัดเกาะแก้วสุวรรณาราม เดิมชื่อ **วัดหนองคอกควาย** อาจเป็นเพราะสมัยก่อนบริเวณวัดนี้มีสภาพเป็นทุ่งหญ้า แต่นับเป็นพื้นที่ที่อยู่สองกว่าระดับน้ำ และเวลาหน้าฝนน้ำจะไม่ท่วมชาวบ้าน จึงมักนำวัวควายมาผูกอยู่บริเวณแถบนี้ ตั้งวัดเมื่อ พ.ศ. 2374 ตามหนังสือรับรองสภาพวัดที่ พ.ศ.0014/045 ให้ไว้ ณ วันที่ 16 สิงหาคม พ.ศ. 2548 ผู้นำสร้างวัด คือหลวงพ่ออิด ซึ่งเป็นพระที่ชาวบ้านให้ความเคารพศรัทธามาก ได้รับพระราชทานวิสุงคามสีมา เมื่อวันที่ 16 พฤศจิกายน พ.ศ. 2515 ด้านการศึกษามีโรงเรียนพระปริยัติธรรมแผนกบาลีเปิดสอนเมื่อ พ.ศ. 2536 และศูนย์บริการการศึกษานอกโรงเรียน (ศูนย์การเรียนชุมชนเฉลิมพระเกียรติ)

อาคารเสนาสนะภายในวัด ได้แก่ วิหารหลวงพ่ออิดที่ประดิษฐานพระพุทธชินราชปูนปั้น มีรอยพระพุทธบาทจำลอง วัดมีการจัดงานประจำปี ณ วันขึ้น 15 ค่ำ เดือน 3 ของทุกปี เป็นงานปิดทองหลวงพ่ออิดและรอยพระพุทธบาทจำลอง จัด 3 วัน 3 คืน

อ้างอิง
-------

1. ↑  "วัดเกาะแก้วสุวรรณาราม". พระสังฆาธิการ.
2. ↑  "วัดเกาะแก้วสุวรรณาราม". ศูนย์ข้อมูลกลางทางวัฒนธรรม.
3. ↑  "80 ฉะเชิงเทรา". SBL Magazine. p. 149.
**วัดเกาะสวาด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไพรวัน อำเภอตากใบ จังหวัดนราธิวาส

วัดเกาะสวาดตั้งวัดเมื่อ พ.ศ. 2380 โดยพระครูโอภาสพุทธคุณ (พุด) ซึ่งเป็นเจ้าอาวาสวัดบางเตยในขณะนั้น ได้ร่วมกันสร้างวัดกับราษฎรบ้านเกาะสวาด เรียกชื่อวัดตามชื่อหมู่บ้านว่า "วัดเกาะสวาด" เจ้าอธิการพุด ร่วมกับเจ้าอธิการวัดต่าง ๆ ขอพระราชทานวิสุงคามสีมาผ่านเจ้าเมืองกลันตัน (ตุวันสนิปากแดง) จนได้รับพระราชทานเมื่อ พ.ศ. 2441 นับจากนั้นได้สร้างเสนาสนะต่าง ๆ รวมถึงได้ให้ทางราชการสร้างโรงเรียนในที่ดินของวัด

อาคารเสนาสนะที่สำคัญ ได้แก่ อุโบสถสร้างระหว่าง พ.ศ. 2462–2482 ดำเนินการสร้างโดยพระวินัยธรรม (จุ้ย) เป็นอุโบสถแบบไทยประเพณี หันหน้าไปทางทิศตะวันตกเฉียงเหนือ แผนผังรูปสี่เหลี่ยมผืนผ้า มีเฉลียงล้อมรอบ ตัวอาคารก่ออิฐถือปูน ฉาบปูนสีดินเหลือง ช่องประตูประดับซุ้มเรือนแก้วและยอดเจดีย์ ช่องหน้าต่างประดับซุ้มทรงมณฑป ส่วนหลังคาเป็นทรงโรงแบบหลังคาลด หน้าบันเป็นแบบเรียบ มีเครื่องลำยองเป็นปูนปั้น หลังคามีปีกนกรองรับด้วยเสาพาไลทรงสี่เหลี่ยมและมีบัวหัวเสา รั้วระเบียงพาไลประดับช่องปรุเซรามิกสีเขียวแบบจีน ภายในประดิษฐานพระประธาน เป็นพระพุทธรูปปูนปั้นลงรักปิดทองประทับนั่งปางสมาธิ ขนาบด้วยพระพุทธรูปขนาดเล็กประทับนั่งปางมารวิชัย 2 ด้าน ทั้งสามองค์ประทับนั่งบนฐานชุกชีสูง ประดับกระจกสี และเขียนลวดลายประจำยาม เบื้องหลังพระประธานมีภาพจิตรกรรมฝาผนังรูปซุ้มเรือนแก้วประดับกอไม้เขียว ด้านนอกอุโบสถมีซุ้มใบเสมาทรงมณฑป ทำจากซีเมนต์ประดับกระจก

อ้างอิง
-------

1. ↑  "วัดเกาะสวาด". สำนักงานพระพุทธศาสนาแห่งชาติ.
2. ↑  "โครงการบูรณะอุโบสถวัดเกาะสวาด ตำบลไพรวัน อำเภอตากใบ จังหวัดนราธิวาส ปีงบประมาณ ๒๕๖๑". สำนักศิลปากรที่ ๑๑ สงขลา.
**วัดเกาะเจริญสันติธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะเต่า อำเภอเกาะพะงัน จังหวัดสุราษฎร์ธานี เป็นวัดแห่งเดียวบนเกาะเต่า วัดตั้งอยู่บนถนนสายหลักของเกาะเต่า ห่างจากตัวเมืองแม่หาดไปทางเหนือ 300 เมตร เป็นศูนย์รวมของชาวบ้านเพื่อมาทำบุญ ฟังเทศน์ และประกอบพิธีกรรมทางศาสนา นอกจากนี้วัดยังถูกใช้สำหรับเป็นที่ประชุมหรือจัดสัมมนาอีกด้วย ปัจจุบันมีพระอธิการวันนา เปสโล เป็นเจ้าอาวาส

วัดเกาะเจริญสันติธรรม หรือ **วัดเกาะเต่า** ตั้งวัดเมื่อวันที่ 10 มิถุนายน พ.ศ. 2556 ผู้ขออนุญาตสร้างวัดคือ นายกอบชัย เสาวลักษณ์ ได้รับพระราชทานวิสุงคามสีมา เมื่อ 29 พฤษภาคม พ.ศ. 2560 มีพิธียกช่อฟ้า ผูกพัทธสีมา ฝังลูกนิมิต ระหว่างวันที่ 21–25 พฤษภาคม พ.ศ. 2561 โดยวันที่ 21 พฤษภาคม พ.ศ. 2561 เป็นพิธีเปิดงานผูกพัทธสีมา ปิดทองฝังลูกนิมิตวันที่ 22 พฤษภาคม พ.ศ. 2561 และมีพิธีผูกพัทธสีมา ตัดหวายลูกนิมิต วันที่ 25 พฤษภาคม พ.ศ. 2561 อาคารเสนาสนะที่สำคัญ ได้แก่ อุโบสถ และศาลาการเปรียญ

อ้างอิง
-------

1. ↑  "สถานที่เคารพสักการะบนเกาะเต่า".
2. ↑  "ประกาศสำนักงานพระพุทธศาสนาแห่งชาติ เรื่อง ตั้งวัดในพระพุทธศาสนา [วัดเกาะเจริญสันติธรรม]" (PDF). ราชกิจจานุเบกษา.
3. ↑  "วัดเกาะเจริญสันติธรรม". พระสังฆาธิการ.
4. ↑  "วัดเกาะเจริญสันติธรรม เชิญเที่ยวงานปิดทองฝังลูกนิมิต". เดลินิวส์.
**ซักกอเราะฮ์** (อาหรับ: سقارة, เสียงอ่านภาษาอาหรับอียิปต์: [sɑʔːɑːɾɑ]) หรือ (อังกฤษ: **Saqqara**, **Sakkara** หรือ **Saccara** /səˈkɑːrə/) เป็นหมู่บ้านชาวอียิปต์ในเขตผู้ว่าการกิซา ซึ่งเป็นที่ตั้งของสุสานโบราณของเชื้อพระวงศ์สมัยอียิปต์โบราณ โดยเป็นหมู่สุสานขนาดใหญ่ประจำเมืองเมมฟิส ซึ่งเป็นเมืองหลวงของราชอาณาจักรอียิปต์โบราณ ในบริเวณซักกอเราะฮ์เป็นที่ตั้งของพีระมิดจำนวนหลายหลัง รวมถึงพีระมิดขั้นบันไดของฟาโรห์ดโจเซอร์ (Step Tomb) และสุสานมาสตาบาอีกจำนวนหนึ่ง ซักกอเราฮ์ตั้งอยู่ห่างจากกรุงไคโรสมัยปัจจุบันไปทางใต้ราว 30 กิโลเมตร (19 ไมล์) ครอบคลุมพื้นที่ประมาณ 7 กม. x 1.5 กม. (4.3 ไมล์ x 0.9 ไมล์)

ภาพสลักจากสุสาน (พิพิธภัณฑ์ลูฟวร์)
ซักกอเราะฮ์ประกอบด้วยสิ่งปลูกสร้างหินที่สมบูรณ์ที่สุดและเก่าแก่ที่สุดที่ทราบกันในประวัติศาสตร์ นั่นคือพีระมิดแห่งดโจเซอร์ ซึ่งสร้างขึ้นในสมัยราชวงศ์ที่สาม แห่งอียิปต์ และฟาโรห์แห่งอียิปต์โบราณจำนวนอีกสิบหกพระองค์ก็โปรดให้สร้างพีระมิดที่ซักกอเราะฮ์เช่นกัน ซึ่งขณะนี้อยู่ในสถานะการอนุรักษ์ต่าง ๆ เจ้าพนักงานระดับสูงในสมัยโบราณได้เพิ่มอนุสาวรีย์พิธีศพส่วนตัวในสุสานแห่งนี้ตลอดช่วงสมัยการปกครองของฟาโรห์ ยังคงเป็นสิ่งปลูกสร้างที่สำคัญสำหรับการฝังศพที่ไม่ใช่ของราชวงศ์และพิธีกรรมทางศาสนามานานกว่า 3,000 ปี ทั้งในสมัยปโตเลมีและโรมัน

ทางเหนือขอซักกอเราะฮ์คือ อะบูศีร และทางใต้คือ เดาะฮ์ชูร พื้นที่ที่เริ่มตั้งแต่จากกิซาไปยังเดาะฮ์ชูรได้ถูกใช้เป็นสุสานของชาวเมมฟิสในช่วงเวลาต่าง ๆ และถูกกำหนดให้เป็นมรดกโลกโดยยูเนสโกในปี ค.ศ. 1979 นักวิชาการบางคนเชื่อว่าชื่อ "ซักกอเราะฮ์" ไม่ได้มาจากเทพเจ้าแห่งพิธีศพของอียิปต์โบราณพระนามว่า โซคาร์ แต่มาจากชนเผ่าเบอร์เบอร์ท้องถิ่นที่เรียกว่าบะนี ซักคัร

อ้างอิง
-------

1. ↑  Fernandez, I. J. Becker, S. Gillies (19 August 2020). "Places: 796289136 (Saqqarah)". Pleiades. สืบค้นเมื่อ March 22, 2013.`{{cite web}}`: CS1 maint: multiple names: authors list (ลิงก์)
2. ↑  "Memphis and its Necropolis – the Pyramid Fields from Giza to Dahshur – UNESCO World Heritage Centre". Whc.unesco.org. สืบค้นเมื่อ 2009-10-18.
3. ↑  Graindorge, Catherine, "Sokar". In Redford, Donald B. (ed) *The Oxford Encyclopedia of Ancient Egypt*, vol. III, pp. 305–307.
**โปรโวโลเน** (อิตาลี: *provolone*, ออกเสียง: [provoˈloːne]) เป็นเนยแข็งอิตาลีชนิดหนึ่ง มีถิ่นกำเนิดในเมืองคาซิลลี (Casilli) ใกล้กับเขาวิซุเวียส โปรโวโลเนผลิตมาจากการบ่ม *pasta filata* (เคิร์ดยืด) ดั้งเดิมแล้วโปรโวโลเนผลิตในทรงผลแพร์ ทรงไส้กรอก หรือทรงโคนยาว 10–15 เซนติเมตร โปรโวโลเนยังมีการผลิตในต่างประเทศนอกอิตาลีด้วย ในปัจจุบันภูมิภาคที่มีความสำคัญที่สุดในการผลิตโปรโวโลเนคือทางตะวันตกเฉียงเหนือของอิตาลีและเมืองเครโมนา (Cremona) โปรโวโลเน, โปรโวลา และโปรโวเลตาล้วนเป็นรูปแบบต่าง ๆ จากพื้นฐานโปรโวโลเนเดียวกัน มีโปรโวโลเนบางชนิดเป็นชีสรมควันเช่นกัน

คำว่า *provolone* (โปรโวโลเน) แปลว่าโปรโวลาขนาดใหญ่ ("large provola" ซึ่งโปรโวลาคือโปรโวโลเนรูปแบบที่ขนาดเล็กกว่า) เริ่มปรากฏในราวปลายคริสต์ศตวรรษที่ 19 ซึ่งเริ่มมีการผลิตโปรโวโลเนขึ้นในทางตอนใต้ของอิตาลี

อ้างอิง
-------

1. ↑  "Provolone Valpadana Denomination Information". European Commission. สืบค้นเมื่อ August 3, 2013.
2. ↑  "Provolone del Monaco Denomination Information". European Commission. สืบค้นเมื่อ August 3, 2013.
3. ↑  *Great Chicken Dishes*. p. 165.
ป้ายด้านหน้าอาคารนิวสกอตแลนด์ยาร์ดหลังเดิมในเขตวิกตอเรียของกรุงลอนดอน ปัจจุบันป้ายนี้ถูกย้ายไปยังที่ทำการแห่งใหม่
**สกอตแลนด์ยาร์ด** (อังกฤษ: Scotland Yard) หรือชื่ออย่างเป็นทางการคือ **นิวสกอตแลนด์ยาร์ด** เป็นนามนัยของสำนักงานใหญ่ราชการตำรวจนครบาล (Metropolitan Police Service) กำลังตำรวจอาณาเขต (territorial police force) ซึ่งรับผิดชอบต่อการรักษาความสงบเรียบร้อยกรุงลอนดอนส่วนใหญ่

ชื่อนี้ได้มาจากที่ตั้งของสำนักงานใหญ่ตำรวจนครบาลเดิมที่ 4 ไวต์ฮอลเพลซ ซึ่งมีทางเข้าหลังที่ถนนชื่อ เกรตสกอตแลนด์ยาร์ด ทางเข้าสกอตแลนด์ยาร์ดกลายมาเป็นทางเข้าสาธารณะของสถานีตำรวจดังกล่าว และเมื่อเวลาผ่านไป ชื่อถนนและตำรวจนครบาลกลายเป็นไวพจน์ *นิวยอร์กไทมส์* เขียนใน ค.ศ. 1964 ว่า วอลล์สตรีทเป็นชื่อของย่านการเงินของนครนิวยอร์กอย่างไร สกอตแลนด์ยาร์ดก็กลายเป็นชื่อของกิจกรรมตำรวจในกรุงลอนดอนอย่างนั้น

ตำรวจย้ายออกจากเกรตสกอตแลนด์ยาร์ดใน ค.ศ. 1890 และสำนักงานใหญ่ต่อ ๆ มาได้ชื่อนิวสกอตแลนด์ยาร์ด นิวสกอตแลนด์ยาร์ดปัจจุบันตั้งอยู่ที่บรอดเวย์ (51°29′55″N 0°07′59″W﻿ / ﻿51.49861°N 0.13305°W﻿ / 51.49861; -0.13305﻿ (New Scotland Yard (current, third location))พิกัดภูมิศาสตร์: 51°29′55″N 0°07′59″W﻿ / ﻿51.49861°N 0.13305°W﻿ / 51.49861; -0.13305﻿ (New Scotland Yard (current, third location))) ในย่านวิกตอเรีย และเป็นสำนักงานใหญ่ของตำรวจนครบาลตั้งแต่ ค.ศ. 1967 ใน ค.ศ. 2013 มีประกาศว่า ตำรวจจะย้ายไปอาคารหลังเล็กกว่าตรงคันวิกตอเรีย (Victoria Embankment) ใน ค.ศ. 2015 ซึ่งจะเปลี่ยนชื่อเป็นสกอตแลนด์ยาร์ด

อ้างอิง
-------

1. ↑  "Metropolitan Police Service – History of the Metropolitan Police Service". Met.police.uk. คลังข้อมูลเก่าเก็บจากแหล่งเดิมเมื่อ 2013-07-03. สืบค้นเมื่อ 29 May 2009.
2. ↑  Farnsworth, Clyde H. "Move is planned by Scotland Yard," *The New York Times, 15 May 1964.*
3. ↑  "New Metropolitan Police HQ announced as Curtis Green Building". *BBC News*. 20 May 2013. สืบค้นเมื่อ 22 May 2013.
Graph-structured stack เป็นการฟกราฟระบุทิศทาง ที่ไม่มี Loop ชนิดหนึ่งโดยทิศทางของกราฟจะเป็นตัวบ่งบอกถึงลำดับตาม stack ( *directed acyclic* *graph*) แนวคิดนี้เป็นส่วนประกอบหลักของ "Parallel Parser" หรือ อีกชื่อหนึ่ง GLR Parser Algorithm ซึ่งถูกคิดค้นโดย มาซารุ โทมิตะ(*Masaru Tomita*) ในปีปี ค.ศ. 1984

### หลักการ.

**ตัวอย่าง :** จากกราฟข้างต้น จะบ่งบอกถึง stack ทั้งหมดอยู่ 4 ชุดคือ {7,3,1,0}, {7,4,1,0}, {7,5,2,0}, and {8,6,2,0} เป็นต้น
Graph-structured Stack สามารถกำจัดความซ้ำซ้อนในการดำเนินการ ของกระบวนการเชิงไม่กำหนด (*nondeterministic processing*) ทำให้สามารถจัดการกับกระบวนการแบบ *nondeterministic processing* ได้ และในอีกหลายๆกรณียังเป็นการเพิ่มประสิทธิภาพให้การทำงาน

โดยการใช้งานส่วนใหญ่ Graph-structured Stack มักจะถูกใช้ในการพัฒนา Compiler เพื่อให้ทำการแปลงภาษาธรรมชาติสู่คอมพิวเตอร์ (Natural Language Parsing) หรือก็คือการทำให้คอมพิวเตอร์สามารถทำงานได้จากภาษาที่เหมือนกับภาษาธรรมชาติของมนุษย์

หากใช้วิธีธรรมดา จะสามารถทำได้โดยการทำ stack ขึ้นมามากชุดเท่าที่ต้องใช้ ซึ่งจะสังเกตได้ว่า หากเราใช้ graph-structured เราจะมีจุดยอดเพียง 9 จุดจากวิธีปกติที่ต้องใช้ถึง 12 จุด

### หลักการสำคัญ 3 แบบ ของ Graph-Structured Stack

**1. Splitting** – เมื่อ stack หนึ่งๆ ต้องถูกนำออกไป(Popped/Reduced) ได้มากกว่า 1 แบบ จะทำให้ส่วน Top นั้นสามารถแตกออกได้มากกว่า 1 ตัวได้ แต่ยังคงมี Bottom เพียงตัวเดียวเท่านั้น

หากเรากำหนดให้ stack นี้สามารถนำออกไปได้ทั้งหมด 3 วิธี ดังนี้

- F <-- D E

- G <--  D E

- H <-- C D E

**2.Combining** – เมื่อต้องการจะเพิ่ม(pushed / Shifted ) สมาชิกตัวใด ลงใน stack มากกว่าหนึ่ง stack เราสามารถทำได้โดยการรวม Top of Stack ทั้งสามเข้าไว้ด้วยกันได้

**3.Local Ambiguity Packing** – ถ้าหาก กิ่งย่อย หรือ เส้นทางใดๆของ Stack มีลักษณะที่เหมือนกัน เราจะสามารถรวมเส้นทางเหล่านั้นเป็น เส้นทางเดียวได้(merged and treated as a single branch)

1. ↑
2. ↑
| กีฬาโอลิมปิก |
| --- |
| ห่วงโอลิมปิก |
| 
บทความหลัก |
| * การคัดเลือกเจ้าภาพ
* การคว่ำบาตร
* พิธีการ
* กฎบัตร
* เมืองเจ้าภาพ
* สหพันธ์กีฬาระหว่างประเทศ
* คณะกรรมการโอลิมปิกสากล
* เหรียญ
* ตารางเหรียญรางวัล
* ผู้ที่ได้รางวัล
* คณะกรรมการโอลิมปิกแห่งชาติ
* เหรียญปีแยร์ เดอ กูแบร์แต็ง
* เรื่องอื้อฉาวและข้อพิพาท
* กีฬา
* สัญลักษณ์
* โทรทัศน์
* วิ่งคบเพลิง
* สนาม
* ส่วนร่วมของผู้หญิง
 |
| 
การแข่งขัน |
| * ฤดูร้อน
* ฤดูหนาว
* เยาวชน
* แอฟริกา
* เอเชีย
* ยุโรป
* แปซิฟิก
* อเมริกา
* กีฬาโอลิมปิกโบราณ
* โอลิมปิกซ้อน
* มอเตอร์สปอร์ตเกมส์
 |
| * ด
* ค
* ก
 |

**โปสเตอร์โอลิมปิก** (อังกฤษ: Olympic Poster) เป็นส่วนหนึ่งของแผนการประชาสัมพันธ์ที่เพิ่มขึ้นมา ซึ่งคิดค้นขึ้นในแต่ละครั้งโดยประเทศที่เป็นเจ้าภาพจัดการแข่งขันกีฬาโอลิมปิก เพื่อการสื่อสารที่ดีขึ้นและง่ายขึ้นของการแข่งขันกีฬาที่สำคัญนี้ โปสเตอร์โอลิมปิกมีความเกี่ยวข้องอย่างใกล้ชิดกับสถานที่และเวลาของการแข่งขัน และสะท้อนบริบททางสังคม วัฒนธรรม และบางครั้งในบริบททางการเมืองของประเทศเจ้าภาพในแต่ละครั้ง คณะกรรมการจัดการแข่งขันของประเทศเจ้าภาพ มักจะประกาศเพื่อรับการประกวดออกแบบโปสเตอร์ จากนั้นคณะกรรมการพิเศษจะตัดสินเลือกโปสเตอร์อย่างเป็นทางการของการแข่งขัน กระบวนการออกแบบมักจะได้รับแนวทางที่เข้มงวดสำหรับเนื้อหา เนื่องจากคณะกรรมการได้ตัดสินใจแล้วเกี่ยวกับองค์ประกอบที่ต้องการรวมไว้ในการออกแบบและข้อความเฉพาะที่ต้องการสื่อ

แม้ว่าปัจจุบันนี้การสร้างโปสเตอร์ถือว่าจำเป็น แต่ในการแข่งขันกีฬาโอลิมปิกสมัยใหม่ครั้งแรกนั้นไม่มีโปสเตอร์ที่ออกแบบมาเป็นพิเศษเฉพาะของการแข่งขัน โปสเตอร์อย่างเป็นทางการใบแรกที่ออกแบบเป็นพิเศษสำหรับการแข่งขันกีฬาโอลิมปิก หลังจากได้รับอนุมัติจากคณะกรรมการที่มีอำนาจแล้ว คือโปสเตอร์สำหรับการแข่งขันกีฬาโอลิมปิกฤดูร้อน 1912 ที่จัดขึ้นในกรุงสตอกโฮล์ม โดยในโปสเตอร์แสดงการเดินพาเหรดของประเทศต่าง ๆ โดยมีนักกีฬาเป็นตัวแทนถือธงชาติของตน และโปสเตอร์ทั้งหมดเป็นทรัพย์สินของคณะกรรมการโอลิมปิกสากล

โปสเตอร์โอลิมปิก
----------------

### แบบโปสเตอร์โอลิมปิกฤดูร้อน

| ปีที่แข่งขัน | เจ้าภาพ | รูปแบบ | ผุ้ออกแบบ | ภาพ | อ้างอิง |
| --- | --- | --- | --- | --- | --- |
| 1900 | ปารีส ประเทศฝรั่งเศส | แสดงให้เห็นเหรียญรางวัลที่ด้านบนของหอไอเฟล |  |  |  |
| 1912 | สตอกโฮล์ม ประเทศสวีเดน |  |  |  |  |
|

อ้างอิง
-------

1. ↑  Olympic Summer Games Posters from Athens 1896 to London 2012.
2. ↑  Athens Info Guide.

แหล่งข้อมูลอื่น
---------------

* Athens Info Guide - A list of past posters


| * ด
* ค
* ก
สัญลักษณ์โอลิมปิก |
| --- |
| 
* ตราสัญลักษณ์
* ธง
* เพลิง
	+ ผู้จุดคบเพลิง
	+ การวิ่งคบเพลิง
	+ คบเพลิง
* เพลงสดุดี
* สัญลักษณ์นำโชค
* คติพจน์
* คำปฏิญาณ
* อิสริยาภรณ์
* โปสเตอร์
* มงกุฎช่อมะกอก

 |
สำหรับความหมายอื่น ดูที่ พระพุทธชินราช (แก้ความกำกวม)
พระพุทธชินราช
**พระพุทธชินราช** เป็นพระพุทธรูปปางมารวิชัย นั่งสมาธิราบ จำลองแบบจากพระพุทธชินราช วัดพระศรีรัตนมหาธาตุวรมหาวิหาร จังหวัดพิษณุโลก ปัจจุบันประดิษฐานเป็นพระประธานในพระอุโบสถวัดเบญจมบพิตรดุสิตวนารามราชวรวิหาร เขตดุสิต กรุงเทพมหานคร

พระพุทธชินราช มีขนาดหน้าตัก 5 ศอก คืบ 5 นิ้ว มีเศษน้ำหนักทองที่ใช้หล่อ 3,940 ชั่ง ตามตำนานเล่าว่า เมื่อพระบาทสมเด็จพระจุลจอมเกล้าเจ้าอยู่หัวสถาปนาวัดเบญจมบพิตรดุสิตวนาราม พุทธศักราช 2442 โปรดให้ออกแบบพระอุโบสถตกแต่งไว้ด้วยหินอ่อนงดงามวิจิตร จำเป็นต้องแสวงหาพระประธานที่มีความทัดเทียมกัน และทรงระลึกได้ว่า เมื่อ พ.ศ. 2409 ทรงบรรพชาเป็นสามเณรได้ตามเสด็จพระบาทสมเด็จพระจอมเกล้าเจ้าอยู่หัวไปนมัสการพระพุทธชินราช เป็นพระพุทธรูปที่งดงามไม่มีที่เปรียบ แต่การจะอัญเชิญลงมา ย่อมไม่สมควร ด้วยเป็นสิริของชาวพิษณุโลก จึงมีดำริให้หล่อขึ้นใหม่ 

พระบาทสมเด็จพระจุลจอมเกล้าเจ้าอยู่หัวจึงโปรดเกล้าฯ ให้พระประสิทธิปฏิมา (เหมาะ ดวงจักร) จางวางช่างหล่อขวา ซึ่งเป็นช่างหล่อฝีมือดีที่สุด ขึ้นไปปั้นหุ่นถ่ายแบบจากพระพุทธชินราชองค์เดิม ที่วัดพระศรีรัตนมหาธาตุ จังหวัดพิษณุโลก 

แล้วเสด็จพระราชดำเนินทรงเททองหล่อเป็นส่วนๆ เมื่อวันที่ 20 ตุลาคม พ.ศ. 2444 อัญเชิญล่องเรือมาคุมองค์และแต่งที่กรมทหารเรือ โดยพระยาชลยุทธโยธิน (Andre du Plessis de Richelieu) ชาวเดนมาร์ก เข้ามารับราชการเป็นทหารเรือ มียศเป็นพลเรือโท ตำแหน่งผู้บัญชาการกรมทหารเรือ เป็นผู้ควบคุมการแต่งองค์พระ เสร็จแล้วเชิญลงเรือมณฑปแห่ไปประดิษฐานเป็นพระประธานในพระอุโบสถวัดเบญจมบพิตร เมื่อวันที่ 13 ธันวาคม ปีเดียวกัน

เมื่ออัญเชิญพระพุทธชินราชขึ้นประดิษฐานแล้ว ต่อมาถึงปลายปี พ.ศ. 2452 จึงโปรดเกล้าฯให้จ้าง นายซึรุฮารา (Mr.Tsuruhara) ครูช่างในโรงเรียนวิชาช่างกรุงโตเกียว ประเทศญี่ปุ่น เข้ามาทำการปิดทองจนแล้วเสร็จ และโปรดเกล้าฯ ให้จัดงานสมโภช ในวันที่ 5 สิงหาคม พ.ศ. 2453

พระพุทธชินราช เป็นพระพุทธรูปสมัยสุโขทัย มีเรือนแก้ว ประทับนั่งเหนือรัตนบัลลังก์หินอ่อน เรือนแก้วนี้พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้ทำถวาย เมื่อ พ.ศ. 2455 แต่ช่างทำไม่งาม พระบาทสมเด็จพระปกเกล้าเจ้าอยู่หัวจึงโปรดเกล้าฯ ให้แก้ไขใหม่สวยงามตามที่เห็นอยู่ในปัจจุบัน

| * ด
* ค
* ก
สิ่งก่อสร้างภายในวัดเบญจมบพิตรดุสิตวนารามราชวรวิหาร |
| --- |
| เขตพุทธาวาส | 
* พระอุโบสถ วัดเบญจมบพิตรดุสิตวนารามราชวรวิหาร
* พระระเบียง (วิหารคด)
* ศาลาตรีมุขท่าน้ำ
* ศาลาอุรุพงษ์
* ศาลาร้อยปี
* ต้นพระศรีมหาโพธิ์
* พิพิธภัณฑ์ อปก.
* หอสมุด ป.กิตติวัน

 |  |
| เขตสังฆาวาส | 
* พระที่นั่งผนวช
* พระที่นั่งทรงธรรม
* ศาลาสี่สมเด็จ
* หอระฆังบวรวงศ์
* พระวิหารสมเด็จ ส.ผ.
* โรงเรียนเบญจมบพิตรหรือ โรงเรียนมัธยมวัดเบญจมบพิตร
* กุฏิสมเด็จ
* ศาลาธรรมชินราช

 |
| สะพานเชื่อมระหว่างเขตพุทธาวาสกับเขตสังฆาวาส | 
* สะพานพระรูป
* สะพานถ้วย
* สะพานงา

 |
บทความนี้เกี่ยวกับวงดนตรี สำหรับธาตุเคมี ดูที่ ยูเรเนียม

**ยูเรเนียม** (Uranium) เป็นวงดนตรีเฮฟวีเมทัลสัญชาติไทย มีสมาชิกทั้งหมด 5 คน และ 3 คน ในชุดที่สอง ออกอัลบั้มมาทั้งหมด 2 ชุด ระหว่างปี พ.ศ. 2534 - พ.ศ. 2536

ประวัติ
-------

ยูเรเนียม มีนักร้องนำคือ (ปู) อานนท์ สายแสงจันทร์ มีผลงานชุดแรกชื่อชุด ปฏิกิริยาร็อค ในปี พ.ศ. 2535 สังกัดกับค่าย เอสพี ศุภมิตร อันเป็นบริษัทของช่อง 3 มีเพลงที่ได้รับความนิยม คือ *ปฏิกิริยา* *หัวจิตหัวใจ* และ *ปรากฏการณ์ฝน* เป็นต้น ในระหว่างนี้มีข่าวออกมาว่า ปู เป็นแฟนกับ พาเมล่า เบาว์เด้น นักร้องสาวค่ายเดียวกันที่ออกอัลบั้มเป็นชุดแรกด้วย 

จากนั้นในปี พ.ศ. 2536 สมาชิกในวงเหลือเพียง 3 คน ได้ออกอัลบั้มชุดที่สอง คือ อัด-สะ-จอ-รอ-หัน มีเพลงที่ได้ความนิยมคือ *อัด-สะ-จอ-รอ-หัน* และ *สมควรตาย*

ยูเรเนียม ออกอัลบั้มมาทั้งหมด 2 ชุด ไม่ถือว่าประสบความสำเร็จมากนักเมื่อเทียบกับวงเฮฟวี่เมทัลในยุคเดียวกัน อย่าง ไฮ-ร็อก หรือ หิน เหล็ก ไฟ

จากนั้นสมาชิกในวงก็แยกย้ายกันออกไปทำงานของตัวเอง เช่น ปู และ (ต๋อง) สมทบ สมมีชัย มือเบสก็ออกไปตั้งวงแบล็คเฮด ในแนวอัลเทอร์เนทีฟ ในปี พ.ศ. 2538 ซึ่งประสบความสำเร็จกว่า

ผลงาน
-----

### ปฏิกิริยาร็อค (พ.ศ. 2535)

1. ปฏิกิริยา (3:54)
2. ธาตุแท้ (4:37)
3. ให้หมดเลย (3:59)
4. จะฝ่าฟัน (3:21)
5. ถึงเวลาแล้ว (3:20)
6. หัวจิตหัวใจ (4:00)
7. มีอะไรบ้างไหม (3:53)
8. ปรากฏการณ์ฝน (4:12)
9. รักสูตรใหม่ (3:30)
10. ลูกผู้ชาย (3:18)

### อัด-สะ-จอ-รอ-หัน (พ.ศ. 2536)

1. อัด-สะ-จอ-รอ-หัน (3:54)
2. สวมเขา (4:12)
3. ดักดาน (4:27)
4. ทะลุ-ทะลวง (3:27)
5. ห่วยแตก (3:59)
6. สมควรตาย (3:38)
7. สับแหลก (4:34)
8. หัวใจเถื่อน (3:52)
9. เอาไปเผาไฟ (3:37)
10. กำแพงเมืองจีน (4:05)
**พระพุทธพยากรณ์** เป็นสมณศักดิ์ของพระราชาคณะชั้นสามัญ พระราชทานแก่พระราชาคณะผู้มีความชำนาญด้านโหราศาสตร์และฤกษ์ยาม

ประวัติ
-------

พระบาทสมเด็จพระนั่งเกล้าเจ้าอยู่หัวทรงคุ้นเคยกับท่านขรัวอ่อนหรือกล่ำ วัดอัปสรสวรรค์ ซึ่งมีความชำนาญด้านโหราศาสตร์และฤกษ์ยาม คราวใดเมื่อเสด็จไปราชการทัพ มักจะเสด็จไปให้ท่านตรวจดูฤกษ์ยามสามตาเสมอ ต่อมา ตำแหน่งเจ้าอาวาสวัดอัปสรสวรรค์ว่างลง ท่านขรัวอ่อนหรือกล่ำ ได้รับแต่งตั้งเป็นเจ้าอาวาส จึงพระราชทานสมณศักดิ์ชั้นสัญญาบัตรในราชทินนามที่ *พระครูพุทธพยากรณ์* และทรงพระราชทินนามนี้ต่อมาอีกหลายรูป

ถึงปี พ.ศ. 2464 พระครูพุทธพยากรณ์ (เจริญ อุปตสฺโส) ได้เลื่อนสมณศักดิ์เป็น *พระพุทธพยากรณ์* พระราชาคณะชั้นสามัญ เป็นรูปแรก กระทั่งท่านมรณภาพในปี พ.ศ. 2494 ก็มิได้แต่งตั้งอีกเลย จนว่างไปเป็นเวลา 63 ปี จนกระทั่งในปี พ.ศ. 2557 พระครูสุนทรสิทธิการ (สุคนธ์ สุคนฺธธโร) ได้เลื่อนสมณศักดิ์เป็น *พระพุทธพยากรณ์* เป็นรูปที่สอง

ฐานานุกรม
---------

สมัยเป็นสมณศักดิ์พระครูสัญญาบัตร พระครูพุทธพยากรณ์ มีฐานานุศักดิ์ตั้งฐานานุกรมได้ 2 รูป ดังนี้

* พระสมุห์
* พระใบฎีกา

เมื่อเลื่อนเป็นพระราชาคณะชั้นสามัญ มีฐานานุศักดิ์ตั้งฐานานุกรมได้ 3 รูป ดังนี้

* พระปลัด
* พระสมุห์
* พระใบฎีกา

รายนาม
------

| **ลำดับที่** | **รายนาม** | **วัด** | **ดำรงสมณศักดิ์** |
| --- | --- | --- | --- |
| 1 | พระพุทธพยากรณ์ (อ่อนหรือกล่ำ) | วัดอัปสรสวรรค์ | พ.ศ. 2443–2447 |
| 2 | พระครูพุทธพยากรณ์ (มั่น) | วัดอัปสรสวรรค์ | พ.ศ. 2448–2464 |
| 3 | พระครูพระพุทธพยากรณ์ (กวย) | วัดอัปสรสวรรค์ | พ.ศ. 2464–2466 |
| 4 | พระพุทธพยากรณ์ (เจริญ อุปตสฺโส) | วัดอัปสรสวรรค์ | พ.ศ. 2464 –2494 |
| 5 | พระพุทธพยากรณ์ (สุคนธ์ สุคนฺธโร) | วัดราชสิทธาราม | พ.ศ. 2557–ปัจจุบัน |
|

อ้างอิง
-------

1. ↑  ประวัติตำแหน่งพระราชาคณะ "พระพุทธพยากรณ์"
2. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม ๑๓๑, ตอนที่ ๒๕ ข, ๒ ธันวาคม ๒๕๕๗, หน้า ๖
บทความนี้เกี่ยวกับพระพุทธปฏิมาแก้วผลึก สำหรับพระแก้วองค์อื่นๆ ดูที่ พระแก้ว

**พระพุทธปฏิมาแก้วผลึก**  เป็นพระพุทธรูปแก้วผลึกสีขาวใสบริสุทธิ์ ปางสมาธิ หน้าตักกว้าง 4.5 นิ้ว ศิลปะแบบเชียงแสน สร้างจากหินเขี้ยวหนุมาน เนื่องในโอกาสมหามงคลสมัยที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงครองสิริราชสมบัติ ครบ ๕๐ ปี ในปีพุทธศักราช ๒๕๓๙

ประวัติ
-------

ปีพุทธศักราช ๒๕๓๙ เป็นปีที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงครองสิริราชสมบัติ ครบ ๕๐ ปี จุฬาลงกรณ์มหาวิทยาลัย ได้จัดสร้างพระพุทธรูปปางสมาธิ ศิลปะแบบเชียงแสน หน้าตักกว้าง 4 นิ้ว โดยใช้หินเขี้ยวหนุมานจากประเทศจีน นำมาแกะสลักและขัดให้ใส ฐานทำด้วยงาช้าง องค์พระพุทธรูป ทรงเครื่องศิราภรณ์ ทำด้วยทองคำบุเงินไว้ภายใน ทรงสังวาลนพเก้า เบื้องบนกั้นฉัตรสามกษัตริย์ เมื่อแล้วเสร็จจุฬาลงกรณ์มหาวิทยาลัยได้ทูลเกล้าทูลกระหม่อมถวายพระพุทธรูปองค์นี้แด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในโอกาสที่ทรงครองสิริราชสมบัติ ครบ ๕๐ ปี ณ ลานพระบรมราชานุสาวรีย์สองรัชกาล จุฬาลงกรณ์มหาวิทยาลัย วันพฤหัสบดีที่ 11 กรกฎาคม พุทธศักราช 2539

อ้างอิง
-------

* พระพุทธปฏิมาแก้วผลึก
**ราชวงศ์เว่ย์ตะวันตก** (จีน: 西魏; พินอิน: *Xī Wèi*; /weɪ/;) เป็นราชวงศ์ที่เกิดจากการสลายตัวของราชวงศ์เว่ย์เหนือ และปกครองภาคเหนือของจีนจากปี 535 ถึง 557 เช่นเดียวกับราชวงศ์เว่ย์เหนือ ตระกูลที่ปกครองเว่ย์ตะวันออก เป็นสมาชิกของเผ่าทั่วป๋าของชาติพันธุ์เซียนเป่ย์

หลังจากที่นายพลชาวเซียนเปย์ อวี่เหวิน ไท่สังหารจักรพรรดิเว่ย์เหนือหยวน ซิว เขาได้แต่งตั้งหยวน เป่าจู้เป็นจักรพรรดิแห่งเว่ย์ตะวันตก ในขณะที่ อวี่เหวิน ไท่ยังคงเป็นผู้ปกครอง แม้ว่าจะมีขนาดเล็กกว่าราชวงศ์เว่ย์ตะวันออกในด้านอาณาเขตและจำนวนประชากร แต่เว่ย์ตะวันตกก็สามารถต้านทานการโจมตีจากจักรวรรดิตะวันออกได้ เนื่องจากสภาพเศรษฐกิจที่ดีกว่า เว่ย์ตะวันตกจึงสามารถพิชิตส่วนตะวันตกทั้งหมดของราชวงศ์เหลียงทางตอนใต้และยึดครองอาณาเขตของมณฑลเสฉวนได้ ในปี 557 หลานชายของอวี่เหวิน ไท่ อวี่เหวิน หูได้ปลดจักรพรรดิเว่ย์กงและสถาปนาลูกชายของอวี่เหวิน ไท่ นามว่าอี่วเหวินเจวี๋ยเป็นจักรพรรดิ และสิ้นสุดราชวงศ์เว่ย์ตะวันตก และการสถาปนาราชวงศ์โจวเหนือ

อ้างอิง
-------

1. ↑  *Zizhi Tongjian*, vol. 156.
2. ↑  *Zizhi Tongjian*, vol. 157.
3. ↑  *Zizhi Tongjian*, vol. 166.
4. ↑  Rein Taagepera "Size and Duration of Empires: Growth-Decline Curves, 600 B.C. to 600 A.D.", Social Science History Vol. 3, 115-138 (1979)
5. ↑  "Wei". *Random House Webster's Unabridged Dictionary*.
**มาร์ก แอลัน รัฟฟาโล** (อังกฤษ: Mark Alan Ruffalo) เกิด 22 พฤศจิกายน ค.ศ. 1967 เป็นนักแสดง ผู้สร้างภาพยนตร์ และนักกิจกรรม ชาวอเมริกัน เขามีผลงานบนจอโทรทัศน์ครั้งแรก 1 ตอนกับรายการ *CBS Summer Playhouse* (1989) จากนั้นรับบทเล็ก ๆ ในภาพยนตร์หลายเรื่อง เขายังเป็นส่วนหนึ่งในนักแสดงดั้งเดิมของ *This Is Our Youth* (1996) ที่ทำให้เขาได้รับการเสนอชื่อเข้าชิงอินดิเพนเดนต์สปิริตอะวอร์ด สาขานักแสดงนำชายยอดเยี่ยม จากนั้นรับบทบาทในภาพยนตร์ *13 Going on 30* (2004), *Eternal Sunshine of the Spotless Mind* (2004)*, Zodiac* (2007) และ *What Doesn't Kill You* (2008) ในปี 2010 เขาแสดงในหนังแนวขู่ขวัญทางจิตวิทยาเรื่อง *Shutter Island* และแสดงหนังรักตลกเรื่อง *The Kids Are All Right* จากนั้นเขาได้รับการเสนอชื่อเข้าชิงรางวัลสมาคมนักแสดงภาพยนตร์และโทรทัศน์ รางวัลแบฟตา รางวัลออสการ์ สาขานักแสดงสมทบชายยอดเยี่ยม เขายังได้ร่วมแสดงในภาพยนตร์ลึกลับเรื่อง *Now You See Me* และ *Now You See Me 2* ในบท ดีแลน โรดส์

รัฟฟาโลเริ่มมีชื่อเสียงระดับนานาชาติจากการรับบทเป็นตัวละครในมาร์เวลคอมิกส์ ในบทบรูซ แบนเนอร์/ฮัลค์ ในจักรวาลภาพยนตร์มาร์เวล (แทนเอ็ดเวิร์ด นอร์ตัน ที่รับบทในเรื่อง *The Incredible Hulk* ออกในปี 2008) โดยเริ่มต้นจาก *The Avengers* (2012) และต่อมากับ *Iron Man 3* (2013), *Avengers: Age of Ultron* (2015), *Thor: Ragnarok* (2017), *Avengers: Infinity War* (2018) รวมถึง*Avengers: Endgame* (2019)

เขาทั้งแสดงและเป็นผู้ร่วมอำนวยการสร้างในภาพยนตร์ทางโทรทัศน์แนวชีวิตเรื่อง *The Normal Heart* ที่ทำให้เขาได้รับการเสนอชื่อเข้าชิงรางวัลเอมมีไพรม์ไทม์ ในสาขาภาพยนตร์โทรทัศน์โดดเด่น และได้รับรางวัลแซกอวอร์ดในสาขานักแสดงยอดเยี่ยมจากภาพยนตร์โทรทัศน์ ในปีเดียวกันนี้ เขารับบท เดฟ ชูลซ์ใน *Foxcatcher* ทำให้เขาได้รับการเสนอชื่ออีกหลายรางวัล อย่าง รางวัลลูกโลกทองคำ และรางวัลออสการ์ สาขานักแสดงสมทบชายยอดเยี่ยม ในปี 2015 เขาได้รับการเสนอชื่อเข้าชิงรางวัลลูกโลกทองคำสาขานักแสดงนำชายยอดเยี่ยม ประเภทภาพยนตร์ตลกหรือเพลง จากเรื่อง *Infinitely Polar Bear* และได้รับการเสนอชื่อเข้าชิงรางวัลแบฟตาและออสการ์จากบทบาทในภาพยนตร์ชีวิตเรื่อง *Spotlight*

อ้างอิง
-------

1. ↑  "Monitor". *Entertainment Weekly*. No. 1182. November 25, 2011. p. 30.
**สราวุธ วิเชียรสาร** ชื่อเล่นชื่อ **เต้ย** เกิดที่ ปากน้ำโพ จังหวัดนครสวรรค์ เป็นทั้งผู้กำกับภาพยนตร์ ผู้กำกับละครโทรทัศน์ ผู้กำกับภาพ และนักเขียนบทภาพยนตร์ จบการศึกษาระดับปริญญาตรี สาขาภาพยนตร์ ภาควิชานิเทศศิลป์ คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง เมื่อปี พ.ศ. 2535

เริ่มเข้าวงการด้วยการเป็นผู้ช่วยผู้กำกับภาพยนตร์สารคดีเรื่อง **ถนนราชดำเนิน** กำกับโดย พิเศษ สังข์สุวรรณ ในปี พ.ศ. 2536 และเข้าทำงานในตำแหน่งผู้ช่วยโปรดิวเซอร์และผู้ช่วยผู้กำกับ ในบริษัท วิชั่น โปร จำกัด ในการดูแลของ ยุทธนา มุกดาสนิท และ ม.ล. วราภา เกษมศรี และในปี พ.ศ. 2539 จึงเริ่มกำกับภาพยนตร์ไทยเรื่องแรกเรื่อง เพื่อเพื่อน เพื่อฝัน เพื่อวันเกียรติยศ (พ.ศ. 2540)

ผลงาน
-----

### กำกับภาพยนตร์

* เพื่อเพื่อน เพื่อฝัน เพื่อวันเกียรติยศ (พ.ศ. 2540)
* 102 ปิดกรุงเทพฯปล้น (พ.ศ. 2547) (ผู้กำกับร่วม)
* Ghost Game ล่า ท้า ผี (พ.ศ. 2549)
* 11 12 13 รักกันจะตาย (พ.ศ. 2560)

### กำกับละครโทรทัศน์

* ถนนสายหัวใจ (พ.ศ. 2545)
* อยู่กับก๋ง (พ.ศ. 2548)
* ตามรอยพ่อ (พ.ศ. 2550)
* รักบ้านเรา (พ.ศ. 2551)
* ก่อน 18 (พ.ศ. 2553)
* พิมพวดี (ชุด บันทึกกรรม) (พ.ศ. 2554)
* แสงสุดท้าย (ชุด ความรัก ศรัทธา ปาฏิหาริย์) (พ.ศ. 2554)
* บางน้ำใส (พ.ศ. 2555)
* เรือนริษยา (พ.ศ. 2557)
* Project X แฟ้มลับเกมสยอง (พ.ศ. 2559)
* Project X แฟ้มลับเกมสยอง ซีซั่น2 (พ.ศ. 2560)
* Touchdown Kiss วัยร้ายคว้าใจพิชิตฝัน (พ.ศ. 2561)
* ก็เคยสัญญา Love Songs Love Series (พ.ศ. 2561)
* Make Money วุ่นนักรักต้องประหยัด (พ.ศ. 2562)
* Let Eat รักล้นพุง (พ.ศ. 2563)

### กำกับภาพ

* ไอ้ฟัก (พ.ศ. 2547)
* มะหมา 4 ขาครับ 2 (พ.ศ. 2556)
* คู่กรรม (พ.ศ. 2556)

อ้างอิง
-------

IMDB

Nangdee.com

Movie M Thai เก็บถาวร 2020-09-20 ที่ เวย์แบ็กแมชชีน